Vîrusê Korona ra Îdareyê Xoserî yê Rojawanî qedexeyê vejîyayîşê teberî pare kerd. Qedexe ewro saete 06:00 de ame eşkerakerdene.
Îdareyê Xoserî 19ê adara de bire dabi ke 23ê adare de qedexe do bêroîlankerdene.
Îdareyê Xoserî vera Korona roje bi roje tebdîrê xo kerdî zêdêr. Şarê Rojawanî zî goreyê nê tebdîran têgêrenê.
Xebatkarê weşîye, asayîşî, pakîye, dermanxaneyî, komîteyê sterîlîzasyonî, firinî, marketî, tankerê sotemenîye û xebatkarê çapemenîye qedexe ra azade yê.
Hêzanê Asayîşê Merkezîyî şaristanan de kontrolê xo zêdêr kerdî.Hemwelatîyî eşkenê bi rayîrê telefonî rayedaran ra hetkarîye biwazê.
